
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

131. Όργανα που αποφασίζουν ή γνωμοδοτούν και ει¬ 
δικές ρυθμίσεις σε θέματα δημοσίων έργων αρ¬ 


μοδιότητας των Περιφερειών . 1 

132. Ίδρυση Ενορίας του Ιερού Ναού Αγίων Αποστό¬ 
λων της Ιερός Μητροπόλεως Φθιώτιδος στον οι¬ 
κισμό Κουτσούφλιανης της Κοινότητος Γαρδι- 
κίου - Ομίλαίων Φθιώτιδος. 2 


ΑΠΟΦΑΣΕΙΣ 

Έγκριση παράτασης της προθεσμίας υποβολής αίτη¬ 
σης εισαγωγής των μετοχών της τράπεζας «Ασπίς 
Στεγαστική Τράπεζα» Α.Ε. στο Χρηματιστήριο Αξιών 


Αθηνών. 3 

θέση σε ισχύ της Συμφωνίας Αεροπορικών Μεταφο¬ 
ρών Ελλάδος - Ουζμπεκιστάν (Τασκένδη 

26.11.96). 4 

θέση οριστικά σε ισχύ της Συμφωνίας για συνεργασία 
στον τομέα του Τουρισμού Ελλάδος - Ουζμπεκιστάν 

(Αθήνα, 1.4.1997). 5 

θέση σε ισχύ της Συμφωνίας για συνεργασία στον το¬ 
μέα του Τουρισμού Ελλάδος - Ουκρανίας (Αθήνα, 

11.11.1996). 6 

θέση σε ισχύ της Συμφωνίας Ελλάδος - Γεωργίας για 
την εμπορική ναυτιλία (Τιφλίς, 10.4.1997). 7 


ΠΡΟΕΔΡ ΙΚΑ Δ ΙΑΤΑΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡ!θ. 131 (1) 


Όργανα που αποφασίζουν ή γνωμοδοτούν και ειδικές 
ρυθμίσεις σε θέματα δημοσίων έργων αρμοδιότητας 
των Περιφερειών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 18 παρ. 1 και 19 παρ. 3 του 
Ν. 1418/84 «Δημόσια έργα και ρυθμίσεις συναφών θεμά¬ 
των» (Α' 23). 

2 Τις διατάξεις του άρθρου 2 παρ. 8 του Ν. 2503/1997 
(Α' 107). 


3. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081/1992 
(Α' 154) και τροποποιήθηκε με την παρ. 2 του άρθρου 1 
του Ν. 2469/1997 (Α' 38). 

4. Το γεγονός ότι από τις διατάξεις του παρόντος δεν 
προκαλεΐται δαπάνη σε βάρος του Κρατικού Προϋπολογι¬ 
σμού. 

5. Την αριθμ. 147/1998 γνωμοδότηση του Συμβουλίου 
της Επικράτειας με πρόταση των Υπουργών Εσωτερικών, 
Δημόσιας Διοίκησης και Αποκέντρωσης και Περιβάλλο¬ 
ντος, Χωροταξίας και Δημοσίων Έργων, αποφασίζουμε: 

Άρθρο 1 

Έκταση εφαρμογής 

1. Οι διατάξεις του διατάγματος αυτού έχουν εφαρμογή 
σε όλα τα έργα περιφερειακού επιπέδου, εννοουμένων 
ως τοιούτων των έργων που εκτελούνται από τις Δ/νσεις 
Δημοσίων Έργων, Ελέγχου Κατασκευής Έργων και Ελέγ¬ 
χου Συντήρησης Έργων των Περιφερειών που ιδρύθηκαν 
με τις διατάξεις του Ν. 2503/97 (Α' 107). 

2. Η κατάρτιση και ανάθεση των μελετών και η εκτέλεση 
των έργων των υπαγόμενων στο παρόν φορέων της παρα¬ 
γράφου 1 του παρόντος άρθρου, που περιλαμβάνονται 
στο πρόγραμμα που έχει εγκριθεί από τα αρμόδια όργανά 
τους, πραγματοποιείται με εφαρμογή των διατάξεων που 
ισχύουν κάθε φορά για την κατάρτιση μελετών και εκτέ¬ 
λεση έργων του Δημοσίου. 

3. Οι διατάξεις του παρόντος δεν εφαρμόζονται για τα 
έργα αρμοδιότητας Νομαρχιακών Αυτοδιοικήσεων και των 
Νομικών Προσώπων και επιχειρήσεών τους, για τα οποία 
ισχύει το Π.Δ. 186/96 (Α' 145) και για τα έργα των Δήμων 
και Κοινοτήτων, των Συνδέομων τους, των Δημοτικών και 
Κοινοτικών Ιδρυμάτων, των λοιπών Δημ. και Κοιν. 
Ν.Π.Δ.Δ. και των Δημ. και Κοιν. Επιχειρήσεων για τα οποία 
ισχύει το Π.Δ. 171/87 (Α' 84). 

Άρθρο 2 
Αρμόδια Όργανα 

Αρμόδιοι για τη λήψη αποφάσεων, κατά τις διατάξεις 
του Ν. 1418/84 «Δημόσια έργα και ρυθμίσεις συναφών 
θεμάτων» (Α' 23), όπως τροποποιήθηκε και συμπληρώ¬ 
θηκε με το Ν. 2229/94 (Α’ 138) και των Προεδρικών Δια¬ 
ταγμάτων τα οποία εκδίδονται σε εκτέλεσή του, για τα 
έργα που εκτελούνται από τις τεχνικές υπηρεσίες των Πε¬ 

ριφερειών, είναι ο Υπουργός ΠΕ.ΧΩ.Δ.Ε., ο Γενικός Γραμ¬ 
ματέας Περιφέρειας, ο Προϊστάμενος της Διεύθυνσης 
Δημοσίων Έργων, ο Προϊστάμενος της Διεύθυνσης Ελέγ¬ 
χου Κατασκευής Έργων, ο Προϊστάμενος της Διεύθυνσης 
Ελέγχου Συντήρησης Έργων, και για τα έργα αρμοδιότη¬ 
τας του Υπουργείου Γεωργίας τα προβλεπόμενα όργανα 
στις διατάξεις του εδαφ. γ της παρ. 3 του άρθρου 6 του Ν. 
2503/97 (Α' 107) και του άρθρου 68 του Ν. 2538/1997 
(Α' 242). 

Άρθρο 3 
Αρμόδια Όργανα 

Προϊσταμένη Αρχή - Διευθύνουσα Υπηρεσία 
Τα αρμόδια όργανα στα οποία αναφέρεται το προηγού¬ 
μενο άρθρο είναι ειδικότερα: 

α) «Διευθύνουσα Υπηρεσία» ή «Επιβλέπουσα Υπηρε¬ 
σία» είναι ο αρμόδιος κατά περίπτωση Προϊστάμενος της 
Διεύθυνσης Ελέγχου Κατασκευής Έργων ή της Δ/νσης 
Ελέγχου Συντήρησης Έργων, ή το Τμήμα Εγγείων Βελτιώ¬ 
σεων, της Δ/νσης Δημοσίων Έργων, εφ' όσον σ' αυτό 
προΐσταται υπάλληλος του κλάδου ΠΕ Μηχανικών. 

β) «Προϊσταμένη Αρχή» ή «Εποπτεύουσα Αρχή» είναι 
ο Προϊστάμενος της Διεύθυνσης Δημοσίων Έργων. 

Άρθρο 4 

Τεχνικό Συμβούλιο 

1. Τεχνικό Συμβούλιο για έργα περιφερειακού επιπέδου 
και μελέτες έργων περιφερειακού επιπέδου που εκτελού- 
νται από τις υπηρεσίες των Περιφερειών που αναφέρονται 
στην παρ. 1 του άρθρου 1 του παρόντος είναι το Περιφε¬ 
ρειακό Συμβούλιο Δημοσίων Έργων της κάθε Περιφέ¬ 
ρειας. 

2. Το Περιφερειακό Συμβούλιο Δημοσίων Έργων συ¬ 
γκροτείται με απόφαση του οικείου Γ ενικού Γ ραμματέα με 
την οποία ορίζεται και ο Πρόεδρος αυτού. Η σύνθεση του 
Συμβουλίου είναι η ακόλουθη: 

α-γ) Τρεις τεχνικοί υπάλληλοι κατηγορίας ΠΕ με βαθμό 
Α' που υπηρετούν στις Διευθύνσεις της Περιφέρειας, που 
ορίζονται με τους αναπληρωτές τους, με την απόφαση συ- 
γκροτήσεως του Συμβουλίου. 

δ) Ο Προϊστάμενος του Δικαστικού Γραφείου του Νομι¬ 
κού Συμβουλίου του Κράτους (Ν.Σ.Κ.) της οικείας Περιφέ¬ 
ρειας ή των Γ ραφείων Ν.Σ.Κ. στα Υπουργεία Εσωτερικών, 
Δημόσιας Διοίκησης και Αποκέντρωσης και Μακεδονίας - 
Θράκης για τις Περιφέρειες Αττικής και Κεντρικής Μακε¬ 
δονίας, τον οποίο αναπληρώνει ο αρχαιότερος από τους 
Δικαστικούς Αντιπροσώπους που υπηρετεί στο Γρα¬ 
φείο. 

ε) Ένας εκπρόσωπος του Τεχνικού Επιμελητηρίου της 
Ελλάδος (ΤΕΕ) που προτείνεται με τον αναπληρωτή του 
από το ΤΕΕ, από τα μέλη που είναι εγκατεστημένα στην 
έδρα των Περιφερειών και τα οποία δεν στελεχώνουν ερ¬ 
γοληπτικές επιχειρήσεις κατασκευής δημοσίων έργων. 

στ) Ο Προϊστάμενος της αρμόδιας Δ/νσης για το θέμα 
που συζητείται κάθε φορά, που είναι και ο εισηγητής του 
θέματος και αναπληρώνεται σε περίπτωση κωλύματος ή 
απουσίας του από τον Προϊστάμενο του Τμήματος στην 
αρμοδιότητα του οποίου ανήκει το συζητούμενο κατά πε¬ 
ρίπτωση θέμα. 

ζ) Ένας εκπρόσωπος της Τοπικής Αυτοδιοίκησης από 
την περιοχή αρμοδιότητας των Περιφερειών που ορίζεται 


από τη Διοίκηση της Κεντρικής Ένωσης Δήμων και Κοινο¬ 
τήτων της Ελλάδος, με τον αναπληρωτή του. 

Στις περιπτώσεις που συζητούνται θέματα προμελέτης 
ή μελέτης μετέχει στο Συμβούλιο και ο Προϊστάμενος της 
Δ/νσης Περιβάλλοντος και Χωροταξίας που αναπληρώνε¬ 
ται από το νόμιμο αναπληρωτή του. 

Εάν στην Περιφέρεια λειτουργεί Πολυτεχνική Σχολή ή 
αντίστοιχο Τμήμα Α.Ε.Ι., πέρα των ανωτέρω μελών μετέ¬ 
χει στο Συμβούλιο στις περιπτώσεις που συζητούνται θέ¬ 
ματα προμελέτης ή μελέτης και ένα καθηγητής της Σχο¬ 
λής ή του Τμήματος που έχει ειδικότητας συναφή με το 
θέμα που συζητείται και που ορίζεται με τον αναπληρωτή 
του από την οικεία Σχολή ή Τμήμα. 

Στις περιπτώσεις που συζητούνται στο Συμβούλιο θέ¬ 
ματα παρατάσεως προθεσμιών ή θέματα που ρυθμίζονται 
στις διατάξεις του άρθρου 4 του Ν. 2576/98 (Α' 25) μετέ¬ 
χει σ' αυτό και το κατά την παρ. 10 του άρθρου 11 του Π.Δ. 
724/1979 οριζόμενο μέλος εργοληπτών δημοσίων έργων 
που προτείνται από τις πανελλήνιες επαγγελματικές ορ¬ 
γανώσεις τους, ενώ τα θέματα εισηγείται στο Συμβούλιο ο 
Προϊστάμενος της διευθύνουσας υπηρεσίας που είναι αρ¬ 
μόδια για το έργο στο οποίο σημειώθηκαν καθυστερή¬ 
σεις. 

3. Το Περιφερειακό Συμβούλιο Δημοσίων Έργων γνω- 
μοδοτεί σε κάθε θέμα που ανάγεται στην αρμοδιότητα της 
Περιφέρειας και για το οποίο προβλέπεται από τις κείμε¬ 
νες διατάξεις γνώμη Τεχνικού Συμβουλίου, καθώς και σε 
θέματα που παραπέμπονται για γνωμοδότηση από το Γ ε¬ 
νικό Γραμματέα της Περιφέρειας ή τον προϊστάμενο της 
Διεύθυνσης Δημοσίων Έργων. Το Συμβούλιο γνωμοδοτεί 
επίσης σε θέματα παρατάσεως ολικής προθεσμίας εκτε- 
λέσεως δημοσίων έργων διανομαρχιακού επιπέδου αρμο¬ 
διότητας των Περιφερειών, σύμφωνα με τις διατάξεις της 
παρ. 3 του άρθρου 4 του Ν. 889/79 και του άρθρου 11 του 
Π.Δ. 724/79 και αφορούν έργα που εκτελουνται σύμφωνα 
με τις διατάξεις του Ν.Δ. 1266/72 καθώς και στις περι¬ 
πτώσεις που η παραπομπή κριθεί σκόπιμη από την προϊ- 
σταμένη αρχή για τα έργα που εκτελούνται σύμφωνα με το 
Ν.1418/84. 

4. Η θητεία των μελών του Περιφερειακού Συμβουλίου 
Δημοσίων Έργων ορίζεται διετής. Ειδικά η θητεία του 

’ πρώτου Συμβουλίου που θα συγκροτηθεί μετά τη δημο¬ 
σίευση του παρόντος διατάγματος θα λήξει την 31 Δεκεμ¬ 
βρίου 1999. 

5. Κατά τα λοιπά, οι αρμοδιότητες του Περιφερειακού 
Συμβουλίου Δημοσίων Έργων και τα θέματα λειτουργίας 
του ρυθμίζονται αναλόγως από τις γενικές διατάξεις που 
ισχύουν για τα Τεχνικά Συμβούλια Δημοσίων Έργων της 
Γ ενικής Γ ραμματείας Δημοσίων Έργων (ΓΓ ΔΕ) του ΥΠΕ- 
ΧΩΔΕ. 

Άρθρο 5 

Παρεκκλίσεις - Πρότυπα συμβατικά τεύχη 

1. Όπου επιτρέπονται παρεκκλίσεις από τις κείμενες 
διατάξεις για τη μελέτη και κατασκευή έργων των φορέων 
του πρώτου εδαφίου της παρ. 1 του άρθρου 1 του παρό¬ 
ντος, αυτές εγκρίνονται από το Γ ενικό Γ ραμματέα μετά 
από γνώμη του Περιφερειακού Συμβουλίου Δημοσίων Έρ¬ 
γων. 

2. Πρότυπα συμβατικά τεύχη που δεν καλύπτονται από 
τα αντίστοιχα του Υπουργείου Περιβάλλοντος, Χωροτα¬ 
ξίας και Δημοσίων Έργων εγκρίνονται με κοινή απόφαση 

των Υπουργών Εσωτερικών, Δημόσιας Διοίκησης και Απο¬ 
κέντρωσης και ΠΕΧΩΔΕ, μετά από εισήγηση της αρμό¬ 
διας Διεύθυνσης της Περιφέρειας και γνώμη του Περιφε¬ 
ρειακού Συμβουλίου Δημοσίων Έργων. 

Άρθρο 6 

Διεθνείς Διαγωνισμοί 

Οι διακηρύξεις ειδικών διεθνών διαγωνισμών για έργα 
και μελέτες του παρόντος Διατάγματος εγκρίνονται με 
απόφαση του Γενικού Γραμματέα της Περιφέρειας μετά 
από εισήγηση της αρμόδιας Διεύθυνσης της Περιφέρειας 
και γνώμη του Περιφερειακού Συμβουλίου Δημοσίων Έρ¬ 
γων. 

Άρθρο 7 

Αιτήσεις θεραπείας 

1. Στις αιτήσεις θεραπείας του αναδδχου που ασκούνται 
σύμφωνα με τις διατάξεις του άρθρου 12 του Ν. 1418/ 
1984 όπως αυτό ισχύει και αφορούν τα υπόψη έργα της 
Περιφέρειας, αποφασίζουν: 

α) Για έργα αρχικού συμβατικού προϋπολογισμού μέχρι 
και 500.000 000 δρχ. ο αρμόδιος Γενικός Περιφέρειας, 
μετά από γνώμη του Περιφερειακού Συμβουλίου Δημο¬ 
σίων Έργων. 

β) Γία έργα μεταλύτερου προϋπολογισμού ο Υπουργός 
ΠΕ.ΧΩ.Δ.Ε. μετά από γνώμη του Συμβουλίου Δημοσίων 
Έργων της ΓΓΔΕ του ΥΠΕΧΩΔΕ. 

2. Οι αιτήσεις θεραπείας απευθύνονται ανάλογα με την 
αρμοδιότητα, όπως αυτή προσδιορίζεται στις προηγούμε¬ 
νες παραγράφους, στον Υπουργό ΠΕ.ΧΩ.Δ.Ε. ή στο Γε¬ 
νικό Γραμματέα της Περιφέρειας χωρίς να απαιτείται κοι¬ 
νοποίηση στον Υπουργό ΠΕ.ΧΩ.Δ.Ε. Οι αιτήσεις αυτές 
κοινοποιούνται και στην υπηρεσία που έχει εκδόσει την 
προσβαλλόμενη πράξη. Αν η αίτηση υποβάλλεται για πα¬ 
ράλειψη έκδοσης της πράξης, κοινοποίηση γίνεται προς 
τη διευθύνουσα υπηρεσία η οποία υποχρεούται σε άμεση 
υποβολή της στο αρμόδιο να αποφασίζει όργανο, παρέχο¬ 
ντας τα απαραίτητα στοιχεία και όλες τις πληροφορίες για 
τα θέματα της αίτησης θεραπείας. 

Άρθρο 8 

Έργα άλλων φορέων 

Όπου σε προγενέστερες διατάξεις Προεδρικών Δια¬ 
ταγμάτων τα οποία εκδόθηκαν κατ' εξουσιοδότηση της 
παρ. 3 του άρθρου 19 του Ν. 1418/1984 για αποφαινό- 
μενα όργανα άλλων φορέων του Δημοσίου Τομέα και σε 
διατάξεις αποφάσεων που εκδόθηκαν κατ’ εξουσιοδό¬ 
τηση της παρ. 2 του άρθρου 4 του Π.Δ. 574/82 (ΦΕΚ Α' 
104), αναφέρονται οι Διευθύνσεις ή Τμήματα τωντ. Περι¬ 
φερειακών Υπηρεσιών Δημοσίων Έργων (ΠΥΔΕ) ή Διευ¬ 
θύνσεων Ελέγχου Κατασκευής Έργων (ΔΕΚΕ) νοούνται 
ως αρμόδιες οι αντίστοιχες Δ/νσεις της Περιφέρειας και 
όπου αναφέρεται το Περιφερειακό Συμβούλιο Δημοσίων 
Εργων των τ. ΠΥΔΕ νοείται το Τεχνικό Συμβούλιο του άρ¬ 
θρου 4 του παρόντος. 

Άρθρο 9 
Τελικές διατάξεις 

Τα θέματα που δεν ρυθμίζονται ειδικά από τις διατάξεις 
του παρόντος, διέπονται από το Ν. 1418/1984 όπως κάθε 
φορά ισχύει και τα Προεδρικά Διατάγματα και τις κανονι¬ 


στικές αποφάσεις που εκδίδονται κατ’ εξουσιοδότησή 
του. 

Άρθρο 10 
Έναρξη ισχύος 

Η ισχύς του Διατάγματος αυτού αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 8 Μαίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΣΩΤΕΡΙΚΟΝ, ΔΗΜΟΣΙΑΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΔΗΜΟΣΙΩΝ ΕΡΓΩΝ 

ΑΛ. παπαδοπουλογ κων. λαλιωτηγ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 132 (2) 

Ίδρυση Ενορίας του Ιερού Ναού Αγίων Αποστόλων της Ιε¬ 
ρός Μη τροπόλε ως Φθιώτιδος στον οικισμό Κουτσού- 
Φλιανης της Κοινότητος ΓαρδικΙου - Ομιλαΐων Φθιώτι¬ 
δος, 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Τις διατάξεις του άρθρ. 36 παρ. 2 του Ν. 590/77 
-περί του Καταστατικού Χάρτου της Εκκλησίας της Ελλά¬ 
δος» (Α' 146) σε συνδυασμό με τις διατάξεις των άρθρων 2 
και 3 του 8/79 Κανονισμού της Ιερός Συνόδου της Εκκλη¬ 
σίας της Ελλάδος «περί Ιερών Ναών και Ενοριών» (Α' 1 / 
1980). 

2) Το όρθ. 29Α’ του Ν. 1558/1985 {Α' 137), το οποίο 
προσετέθη με το άρθρο 27 του Ν. 2081/1992 (Α' 154), 
όπως τροποποιήθηκε με το άρθρ, 1 παρ. 2α του Ν 2469/ 

1997 (Α' 38). 

3) Την υπ' αριθμ. 5/22.9.97 σύμφωνη γνώμη του Μη- 
τροπολιτικού Συμβουλίου της Ιερός Μητροπόλεως Φθιώ¬ 
τιδος. 

4) Τηναρ. 50/3.7.97 γνωμοδότηση του Κοινοτικού Συμ¬ 
βουλίου ΓαρδικΙου - ΟμιλαΙων Φθιώτιδος. 

5) Το γεγονός ότι από τις διατάξεις του παρόντος δεν 
προκαλεΐται δαπάνη εις βάρος του Κρατικού Προϋπολογι¬ 
σμού ή άλλου Ν.Π.Δ, 

6) Την 187/1998 γνωμοδότηση του Συμβουλίου της 
Επικρατεΐας με πρόταση του Υπουργού Εθνικής Παιδείας 
και θρησκευμάτων, αποφασίζουμε: 

Άρθρο μόνο 

Ιδρύεται Ενορία του Ιερού Ναού Αγίων Αποστόλων της 
Ιερός Μητροπόλεως Φθιώτιδος στον οικισμό Κουτσοΰ- 
φλιανης της Κοινότητος Γαρδικϊου - ΟμιλαΙων Φθιώτι¬ 
δος. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΠΡΩΤΟ) 


Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
Προεδρικού Διατάγματος. 

Αθήνα, 6 ΜαΤου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΡΑΣΙΜΟΣ Δ. ΑΡΣΕΝΗΣ 
- 4 - 

Α ΠΟΦΑΣ ΕΙΣ 

(3) 

Έγκριση παράτασης της προθεσμίας υποβολής αίτησης 
εισαγωγής των μετοχών της τράπεζας «Ασπίς Στεγα- 
στική Τράπεζα» Α.Ε. στο Χρηματιστήριο Αξιών Αθηνών. 

(Συνεδρίαση 611/27.4.98, θέμα 7) 

ΤΡΑΠΕΖΑ ΤΗΣ ΕΛΛΑΔΟΣ 

Η ΕΠΙΤΡΟΠΗ ΝΟΜΙΣΜΑΤΙΚΩΝ 
ΚΑΙ ΠΙΣΤΩΤΙΚΩΝ ΘΕΜΑΤΩΝ 

Αφού έλαβε υπόψη: 

α) Την απόφ. ΕΝΠΘ 487/1/2.12.91 παραγρ. I (9). όπως 
ισχύει (τελευτ. σχετ. απόφ. ΕΝΠΘ 588/1/21.2.97). 
β) Το άρθρο 6 (παράγρ. 5) του Ν. 2076/92, 
γ) Τα από 13.4.98, 16.4.98 και 22.4.98 (ΑΠ 18840, 
18882 και 18902) έγγραφα της «Ασπίς Στεγαστική Τρά¬ 
πεζα» Α.Ε., αποφάσισε: 

Να τροποποιήσει την παράγρ. I (9) της απόφ. ΕΝΠΘ 
487/1/2.12.91. όπως ισχύει και να καθορίσει τα εξής: 

Παρατείνεται μέχρι 30.6.98 η προθεσμία υποβολής της 
αίτησης εισαγωγής των μετοχών της Τράπεζας «Ασπίς 
Στεγαστική Τράπεζα» Α.Ε. στο Χρηματιστήριο Αξιών Αθη¬ 
νών. 

Από τις διατάξεις της παρούσας απόφασης δεν προκύ¬ 
πτει δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Τα Μέλη Ο Γραμματέας 

Ακριβές αντίγραφο 

Αθήνα, 27 Απριλίου 1998 
Ο Γραρμματέας 
Π. ΚΥΡΙΑΚΟΠΟΥΛΟΣ 

-♦- 

ΑΝΑΚ ΟΙΝ ΏΣΕΙΣ 

Αριθ. Φ .0544/1 2 /Α Σ 297/Μ . 4590 (4) 

θέση σε ισχύ της Συμφωνίας Αεροπορικών Μεταφορών 
Ελλάδος - Ουζμπεκιστάν (Τασκένδη 26.11.96). 

Το Υπουργείο Εξωτερικών ανακοινώνει ότι η Συμφωνία 
Αεροπορικών Μεταφορών μεταξύ των Κυβερνήσεων της 
Ελληνικής Δημοκρατίας και της Δημοκρατίας του Ουζ¬ 
μπεκιστάν που υπογράφηκε στην Τασκένδη οτις 26 Νοεμ¬ 
βρίου 1996 και κυρώθηκε με το 2541 /1997 Νόμο που δη- 


μοσιεύθηκε στο ΦΕΚ 250/15 12.97 τ. Α', τέθηκε σε ισχύ 
σύμφωνα με τη διάταξη του άρθρου 19 παράγρ. 1 αυτής, 
την 17η Ιανουάριου 1998. 

Με εντολή Υπουργού 

Ο Προϊστάμενος της Ειδικής Νομικής Υπηρεσίας 
ΒΑΣΙΛΕΙΟΣ ΠΑΤΡΩΝΑΣ 
Ειδικός Νομικός Σύμβουλος Β" 

-♦- 

Αριθ. Φ.0544/10/ΑΣ 295/Μ. 4683 (5) 

θέση οριστικά σε ισχύ της Συμφωνίας για συνεργασία 

στον τομέα του Τουρισμού Ελλάδος - Ουζμπεκιστάν 

(Αθήνα, 1.4.1997). 

Το Υπουργείο Εξωτερικών ανακοινώνει ότι η Συμφωνία 
για συνεργασία στον τομέα του Τουρισμού μεταξύ των Κυ¬ 
βερνήσεων της Ελληνικής Δημοκρατίας και της Δημοκρα¬ 
τίας του Ουζμπεκιστάν που υπογράφηκε στην Αθήνα την 
1η Απριλίου 1997 και κυρώθηκε με το 2544/1997 Νόμο 
που δημοσιεύθηκε στο ΦΕΚ 253/15.12.97 τ. Α , τέθηκε 
οριστικά σε ισχύ σύμφωνα με τη διάταξη του άρθρου 10 
αυτής, την 17η Ιανουάριου 1998. 

Με εντολή Υπουργού 

Ο Προϊστάμενος της Ειδικής Νομικής Υπηρεσίας 
ΒΑΣΙΛΕΙΟΣ ΠΑΤΡΩΝΑΣ 
Ειδικός Νομικός Σύμβουλος Β' 

-- 

Αριθ. Φ.0544/13/ΑΣ 301/Μ. 4646 (6) 

θέση σε ισχύ της Συμφωνίας για συνεργασία στον τομέα 

του Τουρισμού Ελλάδος - Ουκρανίας (Αθήνα, 

11.11.1996). 

Το Υπουργείο Εξωτερικών ανακοινώνει ότι η Συμφωνία 
για συνεργασία στον τομέα του Τουρισμού μεταξύ των Κυ¬ 
βερνήσεων της Ελληνικής Δημοκρατίας και της Δημοκρα¬ 
τίας της Ουκρανίας που υπογράφηκε στην Αθήνα στις 11 
Νοεμβρίου 1996 και κυρώθηκε με το 2549/1997 Νόμο 
που δημοσιεύθηκε στο ΦΕΚ 261/19.12.97 χ. Α , τέθηκε 
σε ισχύ σύμφωνα με τη διάταξη του άρθρου 7 παραγρ. 1 
αυτής, την 17η Ιανουάριου 1998. 

Με εντολή Υπουργού 

Ο Προϊστάμενος της Ειδικής Νομικής Υπηρεσίας 
ΒΑΣΙΛΕΙΟΣ ΠΑΤΡΩΝΑΣ 
Ειδικός Νομικός Σύμβουλος Β' 

-♦- 

Αριθ. Φ. 0544/10/ΑΣ 300/Μ. 4706 (7) 

θέση σε ισχύ της Συμφωνίας Ελλάδος - Γεωργίας για την 
εμπορική ναυτιλία (Τιφλίς, 10.4.1997). 

Το Υπουργείο Εξωτερικών ανακοινώνει ότι η Συμφωνία 
μεταξύ των Κυβερνήσεων της Ελληνικής Δημοκρατίας και 
της Γεωργίας για την εμπορική ναυτιλία που υπογράφηκε 
στην Τιφλίδα στις 10 Αυγούστου 1997 και κυρώθηκε με το 
2574/1998 Νόμο που δημοσιεύθηκε στο ΦΕΚ 22/ 
4.2.1998 τ. Α', τέθηκε σε ισχύ, σύμφωνα με τη διάταξη 
του άρθρου 23 παραγρ. 2 αυτής, την 16π Απριλίου 1998. 

Με εντολή Υπουργού 

Ο Προϊστάμενος της Ειδικής Νομικής Υπηρεσίας 
ΒΑΣΙΛΕΙΟΣ ΠΑΤΡΩΝΑΣ 
Ειδικός Νομικός Σύμβουλος Β' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



